Nu există stradă intens circulată în Ploiești unde să nu existe cel puțin un capac de canal care să nu pună la încercare atât șoferii, cât și mașinile. Soluția tehnică există, dar este implementată până acum în alte orașe…
În fiecare zi, șoferii din Ploiești sunt nevoiți să facă slalom printre capcanele de pe străzi.
Fie că vorbim de gropi, șanțuri nesemnalizate, dar mai ales de capace de canal, acestea distrug mașini, dar pot provoca și accidente rutiere, în încercarea disperată a conducătorilor auto de a le evita în ultimul moment.
După Primăria Bistrița, a venit rândul celei din Sibiu să demonstreze că se poate și la noi să avem capace de canalizare la nivel cu asfaltul. Nu și la noi, ploieștenii.
Potrivit colegilor de la Turnul Sfatului, pe o stradă reparată din Sibiu au fost amplasate ”capace de canal autoflotante”.
Nu vă gândiți că acest lucru necesită o tehnologie ”extraterestră” și extraordinar de scumpă!
”Capacele sunt amplasate după ce a fost așternut ultimul strat de asfalt, înainte ca acest ultim strat să fie compactat. Operațiune în cadrul căreia cilindrul de compactare trece și peste capacele de canal, aducându-le la același nivel cu asfaltul” menționează sursa citată.
VIDEO cu explicațiile constructorului:
În timpul acesta, la Ploiești s-a redeschis traficului rutier un tronson din Bulevardul Independenței, încă plin de muncitori și fără marcaje rutiere.
Doar suntem în plină campanie electorală și trebuie să atragem voturi, nu?